《续感兴二十五首 其十九》
宋代·方一夔

化生如雀雉，随气更变易。卵生如鹅鸭，不交无羽翼。

人死心不灭，化作秋柏实。俄顷复为人，万化无终极。

庄周固尝云，知命故不惑。我生异草木，未可从横直。

纵然反常理，一二于万亿。种禾不生豆，此喻要嘿识。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。